text: Trapholt indbød til æggende jagt
  17 april 2017 kl. 19.58
  Trapholt tiltrak i dag et noget yngre publikum end normalt.Museet havde inviteret til en lidt anderledes æggejagt.
  Børn kunne 2. påskedag i selskab med deres forældre finde æg i Trapholdts udstillinger. Altså æg som i Arne Jacobsens ægget og æg i malerier af for eksempel Michael Kvium.
  Oscar Simonsen, 11 år, Middelfart: " Det var sjovt, men altså også mega svært, da man skulle lede i fem forskellige rum"
  11-årige Oscar Simonsen fra Middelfart var et af de børn, som med sine forældre havde takket ja til tilbuddet om en anderledes æggejagt. 
  - Det var sjovt, men altså også mega svært, da man skulle lede i fem forskellige rum, fortæller Oscar Simonsen.
  Børnene skulle finde seks forskellige værker med æg i, og så kunne de få deres indsats byttet til et spiseligt et af slagsen.
  